98/313/EY: Neuvoston päätös, tehty 1 päivänä toukokuuta 1998, Portugalin liiallisen alijäämän olemassaolosta tehdyn päätöksen kumoamisesta



Virallinen lehti nro L 139 , 11/05/1998 s. 0018 - 0018



NEUVOSTON PÄÄTÖS, tehty 1 päivänä toukokuuta 1998, Portugalin liiallisen alijäämän olemassaolosta tehdyn päätöksen kumoamisesta (98/313/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallinen alijäämä, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan mukaan, lukuun ottamatta 1, 9 ja 11 kohtaa; perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallista alijäämää koskevan menettelyn soveltamisesta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritelmät kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Portugalissa on liiallinen alijäämä; 104 c artiklan 7 kohdan mukaisesti neuvosto antoi Portugalille suosituksia liiallisen alijäämän tilanteen lopettamiseksi (2), neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu, kun neuvosto kumoaa päätöksen, se toimii komission suosituksesta; Portugalin annettua ennen maaliskuun 1 päivää 1998 asetuksen (EY) N:o 3605/93 mukaisesti kertomuksensa ovat seuraavassa esitetyt komission toimittamiin tietoihin perustuvat päätelmät aiheellisia: Julkisyhteisöjen alijäämä on pienentynyt merkittävästi vuodesta 1993 alkaen ja laski 2,5 prosenttiin bruttokansantuotteesta vuonna 1997, mikä on alle perustamissopimuksessa määritellyn viitearvon; alijäämän oletetaan supistuvan edelleen 2,2 prosenttiin bruttokansantuotteesta vuonna 1998. Vuoden 1997 Portugalin lähentymisohjelman mukaan julkisen talouden alijäämän arvioidaan pienentyvän 1,5 prosenttiin bruttokansantuotteesta vuonna 2000. Julkisyhteisöjen velkasuhde oli enimmillään vuonna 1995, jolloin se oli 65,9 prosenttia, mutta se on sen jälkeen vuosittain pienentynyt ja oli 62,0 prosenttia vuonna 1997. Velkasuhteen ennustetaan olevan 60,0 prosenttia vuonna 1998 ja laskevan sen jälkeen viitearvon alapuolelle. Alijäämä oli perustamissopimuksessa määritellyn viitearvon alapuolella vuonna 1997, missä sen odotetaan pysyvän vuonna 1998 ja pienentyvän edelleen keskipitkällä aikavälillä; velkasuhde on pienentynyt kahden viime vuoden aikana ja sen odotetaan pian laskevan viitearvon alapuolelle, ON TEHNYT TÄMÄN PÄÄTÖKSEN: 1 artikla Kokonaistilanteen arviointi osoittaa, että Portugalin liiallisen alijäämän tilanne on oikaistu. 2 artikla Kumotaan Portugalin liiallisen alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Portugalin tasavallalle. Tehty Brysselissä 1 päivänä toukokuuta 1998. Neuvoston puolesta G. BROWN Puheenjohtaja (1) EYVL L 332, 31.12.1993, s. 7 (2) Neuvoston suositukset, annettu 7 päivänä marraskuuta 1994, 24 päivänä heinäkuuta 1995, 16 päivänä syyskuuta 1996 ja 15 päivänä syyskuuta 1997.